|  |  |
| --- | --- |
| **NAZIV PROGRAMA** | **Program 1001 Razvoj poljoprivrede - 673.002,37 €** |
| **AKTIVNOST** | **Aktivnost A 100001 Poticanje poljoprivredne proizvodnje** |
| **CILJ PROGRAMA** | Povećanje produktivnosti i stvaranje novih radnih mjesta na obiteljskim poljoprivrednim gospodarstvima, usvajanje novih znanja i tehnologija koja se primjenjuju u poljoprivrednoj proizvodnji, a sve u cilju kvalitetnijeg ukupnog razvoja Sisačko-moslavačke županije. |
| **OPIS**  **PROGRAMA** | Razvoj poljoprivredne proizvodnje na području Sisačko-moslavačke županije temelji se na postojećim komparativnim prednostima uz korištenje prirodnih prednosti pojedinih područja županije. Kroz ovaj Program planirano je niz poticajnih mjera kojima želimo ojačati konkurentnost postojećih poljoprivrednih proizvođača i pomoći u početku rada novim poljoprivrednim proizvođačima u pokretanju njihove proizvodnje.  Cilj ove Aktivnosti je dodjela potpora za razvoj poljoprivredne proizvodnje na području Sisačko-moslavačke županije. Kroz ovu aktivnost planirano je niz poticajnih mjera kako bi se ojačala konkurentnost postojećih poljoprivrednih proizvođača i pomoglo u početku rada novim OPG-ima. Glavni cilj je povećanje produktivnosti i stvaranje novih radnih mjesta na OPG-ima, usvajanje novih znanja i tehnologija koja se primjenjuju u poljoprivrednoj proizvodnji. Riječ je o potporama male vrijednosti koje podrazumijevaju dodjelu bespovratnih novčanih sredstava iz Proračuna Sisačko-moslavačke županije za djelatnosti poljoprivrede i ruralnog razvoja sukladno Uredbi Komisije (EU) br. 1408/2013, 1407/2013 i 316/2019.  **R2538-01 Subvencije poljoprivrednicima, obrtnicima, malim i srednjim poduzetnicima**  Nakon suglasnosti Ministarstva poljoprivrede, krajem 2022. godine donesena je Odluka o donošenju Plana poticanja razvoja poljoprivrede Sisačko-moslavačke županiji za vremensko razdoblje 2021.-2027. godine („Službeni glasnik Sisačko-moslavačke županije“, broj 14/22). Slijedom navedenog donesena je Odluka o raspisivanju Javnog poziva za poticanje razvoja poljoprivrede u Sisačko-moslavačkoj županiji za 2024. godinu („Službeni glasnik Sisačko-moslavačke županije“, broj 4/24). Javni poziv je bio otvoren od 27. veljače do 27. ožujka 2024. godine. U tu svrhu u Proračunu Sisačko-moslavačke županije planirano je 40.000,00 €.  Poslije zatvaranja javnog poziva i administrativne kontrole zaprimljenih zahtjeva održana je 4. travnja 2024. godine sjednica Povjerenstva za provedbu javnog poziva za poticanje razvoja poljoprivrede u Sisačko-moslavačkoj županiji za 2024. godinu, te je na istoj donesen Prijedlog liste za isplatu potpore u iznosu 23.002,37 € za 3 korisnika. Prijedlog liste za isplatu potpore upućen je Županu na donošenje. Župan je 10. travnja 2024. godine donio Odluku o dodjeli potpora za razvoj poljoprivrede u Sisačko-moslavačkoj županiji za 2024. godinu („Službeni glasnik Sisačko-moslavačke županije“, broj 9/24), kako je Povjerenstvo za provedbu javnog poziva za poticanje razvoja poljoprivrede u Sisačko-moslavačkoj županiji za 2024. godinu i predložilo.  Slijedom navedenog na poziciji R2538-01 ostalo je neutrošeno 16.997,63 € koje ćemo iskoristiti za isplatu potpora po Javnom pozivu za poticanje razvoja poljoprivrede u Sisačko-moslavačkoj županiji za 2024. godinu.  **R2538-1 Subvencije poljoprivrednicima, obrtnicima, malim i srednjim poduzetnicima**  U listopadu tekuće godine raspisan je Javni poziv za poticanje razvoja poljoprivrede u Sisačko-moslavačkoj županiji za 2024. godinu koji obuhvaća tri mjere potpora sa šest podmjera za razvoj poljoprivrede naše županije. Budući se predviđa da će Prihodi od zakupa poljoprivrednog zemljišta na izvoru 4.5. iznositi oko 100.000,00 € ovu Aktivnost planiramo uvećati za 102.287,05 € iz izvora 1.1. Opći prihodi i primici. Ovo povećanje temelji se na osnovu projekcije potpora iz 2023. godine i mogućnosti povećanja pojedinih potpora po korisniku. |
| **POSTIGNUTI CILJEVI I REZULTATI PROGRAMA TEMELJENI NA POKAZATELJIMA USPJEŠNOSTI** | Provedbom ovog Programa doprinositi će se ostvarivanju posebnog cilja iz Plana razvoja Sisačko-moslavačke županije za razdoblje do 2027. godine i to:  Posebni cilj 6. Povećanje konkurentnosti poljoprivredne proizvodnje  6.1. Potpore razvoju poljoprivredne proizvodnje  Nacionalna razvojna strategija Republike Hrvatske do 2030. godine („Narodne novine“, broj 13/21) je dokument na osnovu kojeg se temelji Program razvoja poljoprivrede:  SC9. Samodostatnost u hrani i razvoju biogospodarstva  1. Povećanje produktivnosti poljoprivrede i akvakulture i njihove otpornosti na klimatske promjene na okolišno prihvatljiv i održiv način;  2. Doprinos klimatskoj neutralnosti, smanjenje upotrebe pesticida i povećanje ekološke proizvodnje u skladu s novim smjerovima EU-a u okvirima Zelenog plana te Strategije „od polja do stola“ i Strategije EU-a za bioraznolikost;  3. Jačanje konkurentnosti i inovativnosti u poljoprivredi i akvakulturi:  4. Oživljavanje ruralnih područja i unapređenje kvalitete života na ruralnim i obalnim područjima.  Ostvarenje programskog cilja mjeriti će se kroz slijedeće indikatore:  - produktivnost rada u poljoprivredi  - povećanje konkurentnosti poljoprivredne proizvodnje  - udio poljoprivrednika u ukupnom broju osiguranika Hrvatskog zavoda za mirovinsko osiguranje, po županiji  - subjekti upisani u upisnik poljoprivrednih gospodarstava  - područje pod ekološkom poljoprivredom |
| **NAZIV PROGRAMA** | **Program 1003 Razvoj turizma – 259.750,00 €** |
| **AKTIVNOST** | **R2606-02 Poticanje prerade i plasmana lokalnih proizvoda**  **-Kupujmo lokalno 10.000,00 €**  **R2607-1 Sredstva za sufinanciranje rada TZ SMŽ 70.100,00 €**  **R2608-1 Unapređenje turističke ponude 159.650,00 €**  **R4701-01 Ulaganje na tuđoj imovini 20.000,00 €** |
| **CILJ PROGRAMA** | Cilj provedbe ovog Programa je doprinos aktiviranju turističkih potencijala koji postoje u Sisačko-moslavačkoj županiji u svrhu jačanja cjelokupne turističke ponude Sisačko-moslavačke županije te jačanje njezine prepoznatljivosti na turističkom tržištu kako bi se od turizma kao gospodarske grane ostvarili što veći gospodarski efekti izraženi kroz što veći broj dolazaka turista na ovo područje i ostvarenih noćenja. |
| **OPIS PROGRAMA** | Provedba ovog Programa temelji se na odredbama Zakona o turističkim zajednicama i promicanju hrvatskog turizma („Narodne novine“, broj 52/19, 42/20), Planu razvoja Sisačko-moslavačke županije za razdoblje do 2027. godine („Službeni glasnik Sisačko-moslavačke županije“, broj 4/23) te Provedbenom programu razvoja turizma Sisačko-moslavačke županije za razdoblje 2022.-2025. godine („Službeni glasnik Sisačko-moslavačke županije“, broj 12/22).  **Aktivnost A100001 Poticanje razvoja turističke ponude**  Planirana sredstva u iznosu 10.000,00 € namijenjena su za troškove likvidacije Zajednice proizvođača Kupujmo lokalno.  **Aktivnost A100002 Poticanje promocije turističke ponude Sisačko-moslavačke županije**  Planirana sredstva od 70.100,00 € namijenjena za sufinanciranje programskih aktivnosti Turističke zajednice Sisačko-moslavačke županije te za sufinanciranje projekata FLIK - Festival lončarstva i keramike i LEGENDFEST - Festival legendi, mitova i priča Grada Petrinje koji se provode u partnerstvu s TZ Grada Petrinje.  **Aktivnost A100003 Poticanje selektivnih oblika turizma**  Temeljem provedenog Javnog poziva po Projektu „TURIZAM PLUS U SISAČKO-MOSLAVAČKOJ ŽUPANIJI“ za 2024. godinu dodijeljeno je ukupno 159.650,00 € bespovratnih potpora za sufinanciranje ukupno 19 turističkih projekata.  **Tekući projekt T100001 Uređenje plaža**    Planirana sredstva u iznosu 20.000,00 € namijenjena su za sufinanciranje projekta „Uređenje sportsko-rekreacijske površine na k.č.br. 206 i dijelu k.č.br. 246/2 k.o. u Sunji“ |
| **POSTIGNUTI CILJEVI I REZULTATI PROGRAMA TEMELJENI NA POKAZATELJIMA USPJEŠNOSTI** | Provedbom ovog Programa doprinositi će se ostvarivanju posebnog cilja iz Plana razvoja Sisačko-moslavačke županije za razdoblje do 2027. godine i to:  PC Razvoj održivog turizma i očuvanje prirodne i kulturne baštine  MJERA 5.1 Razvoj selektivnih oblika turizma  MJERA 5.2 Poticanje promocije turističke ponude Sisačko-moslavačke županije  Ostvarenje programskog cilja mjeriti će se kroz slijedeće indikatore:  -broj turističkih dolazaka  -broj ostvarenih noćenja  -broj uređenih prostora javne turističke infrastrukture  -broj provedenih turističkih marketinških kampanja  -broj turističkih manifestacija |
| **NAZIV PROGRAMA** | **Program 1002 Razvoj lovstva - 113.724,73 €** |
| **AKTIVNOST** | **R 2544-09 Sred. za nakn. vl. zemlj. bez prava vlasništva 29.797,61 €**  **R 2546-01 Donacije i pomoći za razvoj lovstva 75.927,12 €**  **R 5406-1 Ostale usluge 8.000,00 €** |
| **CILJ PROGRAMA** | Ovim Programom potiče se dobro gospodarenje lovištima i razvoj lovstva na području Sisačko-moslavačke županije, na čijem prostoru je uspostavljeno ukupno 28 državnih i 38 zajedničkih lovišta.  Cilj ovog Programa je unapređenje cjelokupnog stanja u lovištima, kako na planu biološke i ekološke ravnoteže prirodnog staništa i matičnog fonda autohtone divljači i ostalih životinjskih vrsta, lovnogospodarskih i lovnotehničkih objekata, mjera za sprečavanje širenja zaraznih bolesti, razvoja lovnog turizma, propisanog skladištenja i prometa divljači, tako i na planu nabave potrebnih sredstava i poduzimanje svih mjera zaštite od šteta koje divljač prouzroči u lovištima. |
| **OPIS PROGRAMA** | **Aktivnost A 100001 Poticanje razvoja lovstva**  Provedba ovog Programa temelji se na odredbama Zakona o lovstvu („Narodne novine“, broj 99/18, 32/19, 32/20).  Proračunska sredstva Sisačko-moslavačke županije za provedbu ovog Programa prihoduju se kroz uplaćene lovozakupnine te se kao takva i namjenski troše u svrhu provedbe Programa.  Isplata naknada vlasnicima zemljišta bez prava lova obavlja se na temelju pojedinačnih zahtjeva upućenih od strane navedenih vlasnika zemljišta.  Na temelju provedenog Javnog poziva za sufinanciranje razvoja lovstva na području Sisačko-moslavačke županije za 2024. godine dodijeljeno je ukupno 59.989,99 € lovoovlaštenicima u 28 lovišta na području Sisačko-moslavačke županije u svrhu provođenja mjera za razvoj i unapređenje lovstva te za sprečavanje šteta od divljači i na divljači.  **Aktivnost A100002 Hubert SMŽ**  U svrhu promidžbe razvoja lovstva na ovom području Sisačko-moslavačka županija na temelju Sporazuma o partnerstvu zaključenog s Lovačkim savezom Sisačko-moslavačke županije sufinancira s 8 000 € programske aktivnosti u okviru manifestacije Sveti Hubert u 2024. godini |
| **POSTIGNUTI CILJEVI I REZULTATI PROGRAMA TEMELJENI NA POKAZATELJIMA USPJEŠNOSTI** | Provedbom ovog Programa doprinosit će se ostvarivanju posebnog cilja iz Plana razvoja Sisačko-moslavačke županije 2021.- 2027. i to:  PC6 Razvoj održive poljoprivrede (Povećanje konkurentnosti poljoprivredne proizvodnje)  MJERA 6.4. Potpore korisnicima prava lova  Pokazatelji uspješnosti provedbe Programa utvrđivat će se kroz indikatore broja korisnika poticajnih sredstava namijenjenih za provedbu mjera iz ovog Programa, a koja će Sisačko-moslavačka županija dodjeljivati putem provedenog Javnog poziva, kao i broja vlasnika zemljišta bez prava lova kojima će biti isplaćene naknade za prouzročene štete na tim zemljištima. |
| **NAZIV PROGRAMA** | **Program 1002**  **Zaštita okoliša i prirode -**  **329.500,28€** |
| **AKTIVNOST** | **Aktivnost A100001 Izrada dokumenata zaštite okoliša i prirode – 30.750,00€** |
| **CILJ PROGRAMA** | Očuvanje i održivo korištenje prirodnih resursa, unaprjeđenje upravljanja okolišem i sprječavanje onečišćenja okoliša, integracija okoliša u druge sektore, uspostava cjelovitog sustava gospodarenja otpadom, te jačanje svijesti i uključivanja javnosti u proces donošenja odluka i provedbu mjera.  Posebni ciljevi:  PC 5. Razvoj održivog turizma i očuvanje prirodne i kulturne baštine  M. 5.3. Očuvanje bioraznolikosti, prirodne baštine i njeno održivo korištenje   * provedba zakonskih obveza županije po pitanjima zaštite okoliša i prirode * vođenje registra onečišćivača i osiguravanje podataka za informacijski sustav zaštite okoliša, te kontinuirano surađivanje s obveznicima i inspekcijom zaštite okoliša čime se doprinosi kvaliteti podataka * osiguravanje kvalitete okoliša za postizanje boljeg standarda života stanovništva uz omogućavanje održivog gospodarskog razvoja županije * provođenje mjera donesenih dokumentima zaštite okoliša * provođenje informiranja i uključivanja javnosti u rješavanje pitanja zaštite okoliša i prirode * provođenje projekata zaštite okoliša i prirode u suradnji s ustanovama, udrugama uspostavljanje jedinstvenog sustava gospodarenja otpadom, te zatvaranje neusklađenih odlagališta |
| **OPIS PROGRAMA** | Sukladno zakonskim propisima iz područja zaštite okoliša i prirode, te obveza za jedinice područne (regionalne) samouprave, a imajući u vidu obvezu i potrebu uključivanja javnosti u odlučivanje o pitanjima zaštite i očuvanja okoliša i prirode, Program zaštita okoliša i prirode se provodi kroz sljedeće aktivnosti:   * Izrada dokumenata zaštite okoliša i prirode * Praćenje stanja okoliša i prirode.   Za aktivnost Izrada dokumenata zaštite okoliša i prirode u 2024. godini planirana sredstva u iznosu 78.662,00 eura se smanjuju za 47.912,00 eura na iznos 30.750,00 eura koji je dostatan za podmirenje troškova planiranih aktivnosti (usluga izrade  geodetske podloge i popisa katastarskih čestica za završetak dokumentacije za proglašenje Regionalnog parka Zrinska gora, usluga izrade Plana gospodarenja otpadom Sisačko-moslavačke županije). |
| **POSTIGNUTI CILJEVI I REZULTATI PROGRAMA TEMELJENI NA POKAZATELJIMA USPJEŠNOSTI** | Provedbom Programa zaštite okoliša i prirode osigurava se ostvarivanje ciljeva prioriteta javnih politika Sisačko-moslavačke županije - 2. Održivi razvoj i unaprijeđenje kvalitete života - PC 5. Razvoj održivog turizma i očuvanje prirodne i kulturne baštine - M. 5.3. Očuvanje bioraznolikosti, prirodne baštine i njeno održivo korištenje i to kroz provođenje aktivnosti i mjera za očuvanje, zaštitu i poboljšanje kvalitete i kapaciteta okoliša, sprječavanje opasnosti za okoliš, nastanka šteta ili onečišćavanja okoliša u cilju poboljšanja kvalitete života na području Županije uz istovremeno očuvanje prirode i okoliša. |
| **AKTIVNOST** | **Aktivnost A100002**  **Praćenje stanja okoliša i prirode -** **272.404,28 €** |
| **CILJ PROGRAMA** | Očuvanje i održivo korištenje prirodnih resursa, unaprjeđenje upravljanja okolišem i sprječavanje onečišćenja okoliša, integracija okoliša u druge sektore, uspostava cjelovitog sustava gospodarenja otpadom, te jačanje svijesti i uključivanja javnosti u proces donošenja odluka i provedbu mjera.  Posebni ciljevi:  PC 5. Razvoj održivog turizma i očuvanje prirodne i kulturne baštine  M. 5.3. Očuvanje bioraznolikosti, prirodne baštine i njeno održivo korištenje |
| **OPIS PROGRAMA** | Aktivnost Praćenje stanja okoliša i prirode provodi se kroz sljedeće podaktivnosti:   * Subvencija Centru za gospodarenje otpadom Kodos d.o.o. * Subvencija Regionalnom centru za gospodarenje otpadom Šagulje d.o.o.   Sukladno zakonskim propisima, te na temelju Plana gospodarenja otpadom RH 2017. - 2022. i donesenih Odluka o pristupanju Sisačko-moslavačke županije trgovačkim društvima, potpisanih Društvenih ugovora i Sporazuma, a kako bi se osigurali uvjeti za uspostavu cjelovitog sustava gospodarenja otpadom, odnosno centara za gospodarenje otpadom na koji će po izgradnji miješani komunalni otpad odvoziti i zbrinjavati jedinice lokalne samouprave s područja Sisačko-moslavačke županije, planirana su sredstva za rad navedenih tvrtki (čiji je suvlasnik Županija), te za izgradnju CGO-a.  **R 2645-1 Subvencija Regionalnom centru za gospodarenje otpadom Šagulje d.o.o.**  U 2024. godini planirana sredstva za subvenciju trgovačkom društvu Regionalni centar za gospodarenje otpadom Šagulje d.o.o. od 170.024,28 eura se smanjuju za 16.114,09 eura na iznos 153.910,19 eura koji je dostatan za rad sukladno Planu rada i preuzetim obvezama trgovačkog društva. |
| **POSTIGNUTI CILJEVI I REZULTATI PROGRAMA TEMELJENI NA POKAZATELJIMA USPJEŠNOSTI** | Pokazatelji uspješnosti provođenja Programa Zaštita okoliša i prirode mjerljivi su kroz rezultate rada, a ovisno o posebnom cilju, rezultati i pokazatelji uspješnosti mogu se definirati kao:   * provedba zakonskih obveza županije po pitanjima zaštite okoliša i prirode * vođenje registra onečišćivača i osiguravanje podataka za informacijski sustav zaštite okoliša, te kontinuirano surađivanje s obveznicima i inspekcijom zaštite okoliša čime se doprinosi kvaliteti podataka * osiguravanje kvalitete okoliša za postizanje boljeg standarda života stanovništva uz omogućavanje održivog gospodarskog razvoja županije * provođenje mjera donesenih dokumentima zaštite okoliša * provođenje informiranja i uključivanja javnosti u rješavanje pitanja zaštite okoliša i prirode * provođenje projekata zaštite okoliša i prirode u suradnji s ustanovama, udrugama * uspostavljanje jedinstvenog sustava gospodarenja otpadom, te zatvaranje neusklađenih odlagališta |
| **NAZIV PROGRAMA** | **Program 1003 Zaštita stanovništva - 241.204,85 €** |
| **CILJ PROGRAMA** | Povećanje spremnosti i osiguranje preduvjeta za svrhovito djelovanje vatrogasne zajednice Županije i njezinih članica (vatrogasnih društava), HGSS-a Stanica Novska i drugih sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.  Posebni cilj:  PC8. Zaštita okoliša, povećanje sigurnosti stanovnika, imovine i resursa te borba protiv klimatskih promjena:  M.8.4. Održivo upravljanje sustavom civilne zaštite i zaštite od požara  • Povećanje spremnosti i osiguranje preduvjeta za svrhovito djelovanje vatrogasne zajednice SMŽ i njezinih članica  • Povećanje spremnosti i osiguranje preduvjeta za svrhovito djelovanje operativnih snaga civilne zaštite (npr. ronilačkog kluba)  • Osiguranje rada stožera civilne zaštite  M.8.5. Jačanje otpornosti na klimatske promjene i krizna stanja  • Povećanje spremnosti i opremljenosti HGSS-a  • Edukacija službenika i namještenika i osiguravanje zaštite na radu. |
| **OPIS PROGRAMA** | Sukladno zakonskim propisima koji reguliraju područje vatrogastva i civilne zaštite Programom zaštite stanovništva se nastoji osigurati zaštita stanovništva, materijalnih i kulturnih dobara od velikih nesreća i katastrofa, provođenjem preventivnih i planskih aktivnosti, razvoja i jačanja spremnosti sudionika i operativnih snaga sustava civilne zaštite, a Program se provodi kroz sljedeće aktivnosti i to:  • zaštita od požara  • razvoj civilne zaštite  • oprema za civilnu zaštitu  • zaštita na radu.  Osnovni zakonski i podzakonski propisi na temelju kojih se provodi Program zaštite stanovništva su: Zakon o zaštiti od požara („Narodne novine“, broj 92/10 i 114/22), Zakon o vatrogastvu („Narodne novine“, broj125/19 i 114/22), Zakon o sustavu civilne zaštite ("Narodne novine", broj 82/15, 118/18, 31/20, 20/21 i 114/22), Zakon o hrvatskoj gorskoj službi spašavanja („Narodne novine“, broj 79/06 i 110/15), Zakon o zaštiti na radu („Narodne novine“, broj 71/14, 118/14, 154/14, 94/18 i 96/18), te podzakonski akti. |
| **AKTIVNOST** | **Aktivnost A100004: Civilna zaštita – 1.192,58 €** |
|  | Provedbom aktivnosti osiguravaju se uvjeti za provedbu odrednica zakona te se nastoje osigurati uvjeti za svrhovito djelovanje i zaštitu stanovništva i imovine u slučajevima katastrofa i velikih nesreća te izvanrednih događaja, kao što je bio potres 2020. godine i epidemija COVID-19 putem nabave vozila, uređaja i opreme te provedbom edukacije subjekata uključenih u sustav civilne zaštite. Sredstva planirana u tu svrhu u iznosu 6.500,00 eura se smanjuju za 5.307,42 eura na 1.192,58 eura jer se procjenjuje da su ista dostatna za obveze po planiranim aktivnostima u 2024. godini. |
| **AKTIVNOST** | **Aktivnost A100005 Zaštita na radu - 3.000,00 €** |
|  | Aktivnost Zaštita na radu se provodi sukladno zakonu unapređivanjem sigurnosti i zaštite zdravlja službenika i namještenika u svrhu sprječavanja ozljeda na radu, profesionalnih bolesti i bolesti u vezi s radom kroz edukaciju službenika i testiranje opreme i radnog prostora. Sredstva planirana u tu svrhu u iznosu 8.000,00 eura se smanjuju na 3.000,00 eura budući će ista biti dostatna u 2024. godini za planirane usluge testiranja opreme dok će se osposobljavanje službenika provesti u 2025. godini. |
| **AKTIVNOST** | **Aktivnost A100008 Sveti Florijan – 0,00 €** |
|  | Proračunska sredstva od 8.000,00 eura namijenjena za aktivnosti obilježavanja Dana sv. Florijana zaštitnika vatrogasaca se smanjuju na 0,00 eura budući da u 2024. nisu utrošena. |
| **POSTIGNUTI CILJEVI I REZULTATI PROGRAMA TEMELJENI NA POKAZATELJIMA USPJEŠNOSTI** | Provedbom Programa zaštite stanovništva osigurava se ostvarivanje ciljeva prioriteta javnih politika Sisačko-moslavačke županije - 2. Održivi razvoj i unaprjeđenje kvalitete života - PC8. Zaštita okoliša, povećanje sigurnosti stanovnika, imovine i resursa te borba protiv klimatskih promjena  • M.8.4. Održivo upravljanje sustavom civilne zaštite i zaštite od požara i to kroz provođenje aktivnosti za osiguravanje uvjeta za održavanje spremnosti sustava civilne zaštite i vatrogastva za djelovanje u situacijama velikih nesreća i katastrofa  • M.8.5. Jačanje otpornosti na klimatske promjene i krizna stanja i to kroz provođenje aktivnosti za organiziranje, unapređivanje i obavljanje djelatnosti spašavanja i zaštite ljudskih života u izvanrednim okolnostima |

PROČELNICA

Anita Sinjeri-Ibrišević, dr.med.vet.

|  |  |
| --- | --- |
| **JAVNA USTANOVA ZA UPRAVLJANJE ZAŠTIĆENIM DIJELOVIMA PRIRODE**  **SISAČKO-MOSLAVAČKE ŽUPANIJE** | |
| **STAVKA PRORAČUNA** | **OBRAZLOŽENJE ZA IZMJENU** |
| **R2741-01** | Sredstva planirana u iznosu od 12.000,00 eura iz izvora 5.2.2. za plaće zaposlenika na projektu se povećavaju na 18.000,00 eura, jer ista neće biti dostatna do kraja 2024. godine za obvezu isplate plaća. |
| **R2739-02** | Otvara se nova stavka u iznosu 100,00 eura, Aktivnost Zaštita i promocija prirodnih vrijednosti za potrebe izvršenja obveza po Sporazumima o suradnji na projektu s TZ SMŽ, iz izvora 1.1. |
| **R2741-13** | Otvara se nova stavka u iznosu 1.410,00 eura za potrebe provođenja aktivnosti iz projekta Kontrola populacija prioritetnih IAS vrsta, izvor 5.2.2. |
| **R5589** | Sredstva planirana u iznosu od 50.000,00 eura, izvor 5.2.2. za projekt „Obnova drvenog mosta u Odranskom polju u SMŽ“ se smanjuje na 0,00 jer će se projekt provoditi u 2025. godini radi nemogućnosti pristupa lokaciji zbog vremenskih uvjeta. |
| **R5590** | Sredstva planirana u iznosu od 13.000,00 eura, izvor 1.1. za projekt „ Obnova drvenog mosta u Odranskom polju u SMŽ“ se smanjuje na 0,00 jer će se projekt provoditi u 2025. godini radi nemogućnosti pristupa lokaciji zbog vremenskih uvjeta. |
| **R5477** | Sredstva planirana u iznosu od 115.034,00 eura, izvor 5.2.2. za projekt „Utvrđivanje stanja ciljnih vrsta i staništa PEM Odransko polje“ se smanjuje na 0,00 jer će se te aktivnosti iz projekta provoditi u 2025. godini. |
| **R4609** | Sredstva planirana u iznosu od 3.000,00 eura za ostale usluge se povećavaju na 4.400,00 eura jer ista neće biti dostatna do kraja 2024. godine. |
| **R4610** | Sredstva planirana u iznosu od 6.900,00 eura za sitni inventar se smanjuju na 5.500,00 eura jer će ista biti dostatna do kraja 2024. godine. |
| **R2745-05** | Otvara se nova stavka u iznosu 840,00 eura, Službena, zaštitna i radna odjeća, za potrebe nabave iste, sredstva iz izvora 5.2.3. dobivena su za aktivnosti nadzora ribnjaka prema Sporazumu s Ministarstvom poljoprivrede. |
| **R2745-03** | Otvara se nova stavka u iznosu 200,00 eura, uredski materijal, za potrebe nabave iste, sredstva su iz izvora 5.2.2. dobivena za aktivnosti provođenja edukacije na projektu prema Sporazumu s Knjižnicom Lekenik. |
| **R2745-04** | Otvara se nova stavka u iznosu 100,00 eura, Sitni inventar, za potrebe nabave istog, sredstva su iz izvora 5.2.3. dobivena za aktivnost provođenja edukacije na projektu prema Sporazumu s Knjižnicom Lekenik. |
| **R4607-01** | Otvara se nova stavka u iznosu 3.000,00 eura Uredska oprema i namještaj, za potrebe nabave istog, sredstva su iz izvora 5.2.3. dobivena za aktivnost iz projekta „Edukacijska staza kroz botanički vrt NATURA SMŽ“. |
| **R4607-02** | Otvara se nova stavka u iznosu 800,00 eura Uredska oprema i namještaj, za potrebe nabave istog, sredstva su iz izvora 1.1. za aktivnost iz projekta „Edukacijska staza kroz botanički vrt NATURA SMŽ“. |
| **R4607-03** | Otvara se nova stavka u iznosu 7.000,00 eura Oprema za održavanje i zaštitu, za potrebe nabave iste, sredstva su iz izvora 5.2.3. dobivena za aktivnost iz projekta „Edukacijska staza kroz botanički vrt NATURA SMŽ“. |
| **R4607-04** | Otvara se nova stavka u iznosu 1.500,00 eura Oprema za održavanje i zaštitu za potrebe nabave iste, sredstva su iz izvora 1.1. za aktivnost iz projekta „Edukacijska staza kroz botanički vrt NATURA SMŽ“. |

RAVNATELJICA

Dragica Vugić, dipl.ing.biol.