**Obrazloženje uz izmjene i dopune proračuna Upravnog odjela za prostorno uređenje,**

**graditeljstvo i obnovu za 2024. godinu, daje se**

Sukladno predloženim izmjenama i dopunama proračuna za 2024. godinu daje se obrazloženja istoga za RAZDJEL 016- Upravni odjel za prostorno uređenje, graditeljstvo i obnovu (01601), dok za proračunskog korisnika - JU Zavod za prostorno uređenje SMŽ (01602) obrazloženje daje v.d. ravnateljica.

**GLAVA 01601 – Upravni odjel za prostorno uređenje, graditeljstvo i obnovu**

|  |  |  |  |
| --- | --- | --- | --- |
| **Program 1001**  **Dokumenti prostornog uređenja** | **Proračun** | **Izmjena** | **Razlika** |
| Aktivnost A 1000001  Prostorno uređenje i graditeljstvo | **58.000,00** | 5.500,00 | -52.500,00 |
| Aktivnost A 100002  Plan približnih vrijednosti nekretnina | 5.000,00 | 0,00 | -5.000,00 |
| Aktivnost A100004  Upravljanje državnom imovinom | 2.500,00 | 2.700,00 | +200,00 |
| **Program 1007**  **Stambeno zbrinjavanje i imovinsko-pravni poslovi** | 0,00 | **500,00** | +500,00 |
| Aktivnost A100001  Stambeno zbrinjavanje na potpomognutim područjima | 0,00 | 500,00 | +500,00 |
| Ukupno UO | **65.500,00** | **8.200,00** | -57.300,00 |
| Zavod za prostorno uređenje | **506.859,48** | **501.678,46** | -5.181,02 |
| Ukupno razdjel 016 | **572.359,48** | **510.378,46** | -61.981.02 |

Upravni odjel ima dva programa prostorno uređenje i gradnja sa aktivnostima:

- prostorno uređenje i gradnja;

- izrada plana približnih vrijednosti nekretnina

- upravljanje državnom imovinom;

Drugi program je stambeno zbrinjavanje i imovinsko pravni poslovi s aktivnošću

- stambeno zbrinjavanje na potpomognutim područjima.

Za programe i aktivnosti predviđena su sredstva prikazana u prethodnoj tablici.

- Aktivnost A 1000001 - Izrada akata/dokumenata prostornog uređenja

Kroz ovu aktivnost se provodi izrada prostorno planske dokumentacije. U tijeku je izrada V. izmjena i dopuna Prostornog plana Sisačko-moslavačke županije. Uz postupak izrade Plana radi se i postupak strateške procjene utjecaja Plana na okoliš, koja uključuje izradu Strateške studije utjecaja na okoliš i provedbu javnog uvida i rasprave, no budući da aktivnost nije završena troškovi se smanjuju.

-Aktivnost A 1000002 - Izrada Plana približnih vrijednosti nekretnina

Sredstva su namijenjena za izradu Plana približnih vrijednosti nekretnina, a budući da do kraja 2024. godine sredstva neće biti utrošena, ista se ukidaju.

-Aktivnost A 1000004 – upravljanje državnom imovinom

Sredstva su namijenjena za potrebe izrade elaborata procjene vrijednosti nekretnina u državnom vlasništvu s kojima upravlja županija, kao i za potrebe objave u Večernjem listu javnog poziva za prodaju nekretnina u vlasništvu RH. Sredstva se na rebalansu povećavaju, budući da su ista potrebna za završetak aktivnosti objava i procjena vrijednosti nekretnina koje se prodaju.

Novi program Upravnog odjela je program stambenog zbrinjavanje i imovinsko-pravnih poslova. Program se provodi kroz:

-Aktivnost A 1000001- stambeno zbrinjavanje na potpomognutim područjima

Sukladno Zakonu o stambenom zbrinjavanju na po

Za provedbu ove aktivnosti izrađen je program u koji se unose podaci prijavljenih sukladno pozivu koji se objavljuje početkom svake kalendarske godine, te se izrađuje lista prioriteta za stambeno zbrinjavanje po kojoj se donose rješenja za dodjelu stanova, kuća, građevinskog materijala i dr. Za ažuriranje i održavanje programa planirana su sredstva od 500.00 eura.

Za provedbu svih navedenih aktivnosti u rebalansu su otvorene neke nove pozicije i to za potrebe upravljanje državnom imovinom u nadležnosti županije, te za potrebe podmirenja troškova vođenja iste prvenstva za stambeno zbrinjavanje na potpomognutim područjima, a iznosi na postojećim i novim pozicijama se mijenjaju na način prikazan u tablici:

|  |  |  |  |
| --- | --- | --- | --- |
| **Pozicija proračuna** | **Iznos** | **Rebalans** | **Obrazloženje** |
|  |  |  |  |
| R2633-6 | 5.000,00 | 500,00 | Sredstva su namijenjena za provedbu postupaka strateške procjene utjecaja na okoliš prostornog plana. Budući da je u tijeku izrada V. izmjena i dopuna prostornog plana, te da je planirana izrada VII izmjena i dopuna prostornog plana, te da strateška procjena neće biti završena do kraja 2024. godine, sredstva se ukidaju. |
| R2633-7 | 3.000,00 | 0,00 | Sredstva namijenjena za javni uvid i javnu raspravu strateške studije i Plana se ukidaju jer ista neće biti utrošena do kraja 2024. godine, budući Plan nije završen do faze javnog uvida i rasprave. |
| R2633-01 | 50.000,00 | 5.000,00 | Sredstva su namijenjena za izradu V. izmjena i dopuna Prostornog plana SMŽ i smanjuju se na 5.000 eura jer je plan u izradi. |
| R2635-01 | 5.000,00 | 0,00 | Plana približnih vrijednosti nekretnina neće biti izrađen do kraja 2024. godine, stoga se sredstva ukidaju. |
| R5566 | 2.500,00 | 500,00 | Smanjena sredstva namijenjena za procjene vrijednosti nekretnina u vlasništvu RH (koje se prodaju ili daju u najam/zakup i sl.) će biti dovoljna za navedene aktivnosti do kraja 2024. godine |
| R2566-01 | 0,00 | 2.200,00 | Nova pozicija. Sredstva namijenjena za oglašavanje (objavu) javnih poziva za iskaz interesa za kupnju nekretnina u vlasništvu RH s kojima raspolaže županija su potrebna za oglašavanje poziva za iskaz interesa do kraja 2024. godine. |
| R5789 | 0,00 | 500,00 | Nova pozicija. Sredstva su namijenjena za troškove održavanja i nadogradnje sustava vođenja liste prvenstva stambenog zbrinjavanja na potpomognutim područjima |

**Obrazloženje za proračunskog korisnika** – **Zavod za prostorno uređenje**:

**GLAVA 01602 - Zavod za prostorno** **uređenje Sisačko-moslavačke županije**

|  |  |  |  |
| --- | --- | --- | --- |
| **Program 1004**  **Javna uprava i administracija** | II. ID FIN. PLANA | III. ID FIN. PLANA | Razlika |
| Aktivnost A100001  Izvršna uprava i administracija Zavoda | 398.417,47 | 367.740,27 | -30.677,20 |
| Aktivnost A100002  Izrada i razvoj geoportala | 3.171,61 | 3.171,61 | 0,00 |
| Aktivnost A100007  Studija za razvoj zelene i plave infrastrukture SMŽ | 24.850,00 | 24.850,00 | 0,00 |
| Kapitalni projekt K100001  Digitalna transformacija i zelena tranzicija | 80.420,40 | 55.916,58 | -24.503,82 |
| Aktivnost A10000 Izmjene i dopune PPSMŽ s transformacijom |  | 50.000,00 | 50.000,00 |
| Ukupno ZZPUSMŽ | 506.859,48 | 501.678,46 | -5.181,02 |

Planirana sredstva Zavoda za prostorno uređenje Sisačko-moslavačke županije u III. izmjenama i dopunama proračuna za 2024. godinu su izmijenjena kako je prethodno prikazano.

JU Zavod za prostorno uređenje SMŽ ima program-Javna uprava i administracija Zavoda, koji obuhvaća redovitu djelatnost Zavoda za prostorno uređenje, a sredstva su namijenjena za slijedeće aktivnosti i kapitalni projekt:

* Aktivnost A100001 - Izvršna uprava i administracija Zavoda
* Aktivnost A100002 - Izrada i razvoj geoportala

- Aktivnost A100007 - Studija za razvoj zelene i plave infrastrukture SMŽ

* Kapitalni projekt K100001 - Digitalna transformacija i zelena tranzicija

Sredstva za aktivnost A100001 Izvršna uprava i administracija Zavoda su smanjena za iznos od 30.677,20 EUR iz razloga što je Zavod imao manje rashoda vezano za rad zaposlenika.

Planirana sredstva za aktivnost Kapitalni projekt K100001 Digitalna transformacija i zelena tranzicija su smanjena u iznosu za 24.503,82 zbog toga što će treća faza projekta biti realizirana tek u 2025. godini.

Otvorili smo izvor 5.2 Pomoći iz državnog proračuna na kojem planiramo sredstva u iznosu od 50.000,00 EUR (slovima:pedesettisuća eura), koja temeljem Odluke Ministarstva prostornoga uređenja, graditeljstva i državne imovine (KLASA:350-03/24-01/1, URBROJ:531-10-2-24-34, od 30.listopada 2024.) trebaju biti uplaćena na račun Zavoda do kraja godine u svrhu izrade izmjena i dopuna i transformacije Prostornog plana Sisačko-moslavačke županije.